Жұлын жүйкелері — Қазақстан Энциклопедиясы
"Жұлын жүйкелері — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TITLE: Жұлын жүйкелері — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=5000
META: "Жұлын жүйкелері — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TOTAL WORDS: 189
TEXT: Қазақстан Энциклопедиясы Жұлын жүйкелері - жұлыннан шығатын жүйке талшықтарынан құралған. Жұп жұлын жүйкелері адамда жұлынның алдыңғы және артқы жұлын түбіршіктерінің, ал жануарларда жоғарғы және төменгі жұлын түбіршіктерінің қосылуынан пайда болып, омыртқа өзегінен оң және сол омыртқааралық тесіктері арқылы шығады. Құрамында сезімтал және қозғалтқыш жүйке талшықтары болғандықтан, жұлын жүйкелерін қызметі жағынан аралас жүйкелерге жатқызады. Бұлардың құрамында симпатикалық жүйке талшықтары да болады. Жұлын жүйкелері омыртқа өзегінен шыққан бойда-ақ байланыстырғыш және жұлын қабықтарына арналған қайтарма тармақтарды бөліп, сұр байланыстырғыш тармақтарды қосып алып, содан соң, адамда алдыңғы және артқы, жануарларда вентральды және дорсальды тармақтарға ажырайды. Жұлынжүйкелерінің дорсальды тармақтары омыртқа бағанынан жоғары орналасқан дене бөліктерін, ал вентральды тармақтар омыртқа бағанынан төмен жатқан дене бөліктерін жүйкелендіреді. Аталған тармақтар өз кезегінде латеральды және медиальды тармақтарға тарамдалады. Жұлын жүйкелері омыртқа бағаны бөлімдеріне сәйкес: мойын, көкірек, бел, құйымшақ және құйрық жүйкелері болып бөлінеді. Олардың саны мойында 8-жүп, құйрықта 5-6 жүп, қалған бөлімдерде адам мен жануарлардың омыртқалар санына сәйкес келеді. Алдыңғы және артқы аяқтарды жүйкелендіретін жүйкелер жұлын жүйкелерінің вентральды тармақтары түзетін: иық, бел және құйымшақ жүйке тораптарынан шығады. Биоморфология терминдерінің түсіндірме сөздігі/ - Алматы: "Сөздік-Словарь", 2009. ISBN 9965-822-54-9 } }}} } }}} | Бұл үлгі мақалаларды автоматты түрде қосады
